Η καθημερινή λειτουργία των Διευθυντών/ντριών Σχολικών Μονάδων της Πρωτοβάθμιας Εκπαίδευσης στην Περιφέρεια Πελοποννήσου
Creators: name: Ντρίμερης, Δημήτριος
Publisher: name: Πανεπιστήμιο Πελοποννήσου
Year: 2024
Subjects: subject: Σχολικοί διευθυντές -- Ελλάδα -- Πελοπόννησος
subject: Εκπαιδευτική ηγεσία -- Ελλάδα -- Πελοπόννησος
subject: Σχολική διοίκηση και οργάνωση -- Ελλάδα -- Πελοπόννησος
subject: Λήψη αποφάσεων -- Ελλάδα -- Πελοπόννησος
subject: Επαγγελματική ανάπτυξη -- Ελλάδα -- Πελοπόννησος
subject: Εκπαίδευση, Πρωτοβάθμια -- Ελλάδα -- Πελοπόννησος
subject: Διευθυντής/ντρια - εκπαιδευτικοί
subject: Πρωτοβάθμια εκπαίδευση
subject: Καθημερινή λειτουργία
subject: Principal
subject: Teachers
subject: Primary education
subject: Daily operation

description: Αριθμός Εισαγωγής: 013944 cd
description: Ο ρόλος των Διευθυντών/ντριών Σχολικών Μονάδων στην πρωτοβάθμια εκπαίδευση είναι κρίσιμος για τη λειτουργία και την ποιότητα της εκπαιδευτικής διαδικασίας. Η καθημερινή τους εργασία είναι πολυδιάστατη και περιλαμβάνει πολλές ευθύνες και δραστηριότητες. Στις βασικές τους λειτουργίες περιλαμβάνονται διοικητικές εκπαιδευτικές, κοινωνικές αρμοδιότητες, αλλά και αρμοδιότητες που σχετίζονται με την υγεία και την ασφάλεια κυρίως των μαθητών/τριών, την τεχνολογία και την καινοτομία, τις σχέσεις με το Υπουργείο Παιδείας και την τοπική αυτοδιοίκηση, όπως και την ανάπτυξη της σχολικής κοινότητας και την επαγγελματική ανάπτυξη. Αυτές είναι μερικές μόνο από τις λειτουργίες που αναλαμβάνουν οι Διευθυντές Σχολικών Μονάδων στην πρωτοβάθμια εκπαίδευση. Ειδικές αρμοδιότητες προκύπτουν ανάλογα με τον τύπο και το μέγεθος του σχολείου, ακθώς και τις τοπικές ανάγκες και προκλήσεις. Η δουλειά τους είναι ζωτικής σημασίας για την επίτευξη των εκπαιδευτικών στόχων και την αποτελεσματική λειτουργία του σχολείου. Η εν λόγω μελέτη εντάσσεται στο ερευνητικό πεδίο της εκπαιδευτικής πολιτικής και της οργάνωσης και διοίκησης της εκπαίδευσης. Υπό την οπτική αυτή, σκοπός της εν λόγω έρευνας είναι η διεισδυτική ερευνητική προσέγγιση αναφορικά με την καθημερινή λειτουργία των Διευθυντών/ντριών Σχολικών Μονάδων της Πρωτοβάθμιας Εκπαίδευσης στην Περιφέρεια Πελοποννήσου Ως προς τη μεθοδολογία διενεργήθηκε πρωτογενής εμπειρική μελέτη ποιοτικού τύπου με τη συμμετοχή δέκα (10) διευθυντών/ντριών σχολικών μονάδων πρωτοβάθμιας εκπαίδευσης. Εφαρμόστηκε δειγματοληψία μη πιθανότητας, με δείγμα ευκολίας. Για την ανάλυση των συνεντεύξεων επιλέχθηκε η θεματική ανάλυση. Στα συμπεράσματα αναδείχθηκε ότι Οι διευθυντές αντιμετωπίζουν ένα ευρύ φάσμα προκλήσεων, όπως: υπερβολικό διοικητικό φόρτο, έλλειψη πόρων, αλλαγές στην εκπαιδευτική πολιτική, ανάγκη για συνεχή επιμόρφωση. Για να είναι επιτυχημένοι, οι διευθυντές χρειάζονται ισχυρές ηγετικές ικανότητες, εξαιρετικές επικοινωνιακές δεξιότητες, διοικητικές ικανότητες, παιδαγωγικές γνώσεις. Η προηγούμενη εμπειρία παίζει σημαντικό ρόλο στην ανάπτυξη των απαραίτητων δεξιοτήτων για τη διεύθυνση σχολείου. Η συνεργασία με όλους τους εμπλεκόμενους φορείς (εκπαιδευτικοί, μαθητές, γονείς) είναι απαραίτητη για την επιτυχία του σχολείου. Η καινοτομία και η συνεχής βελτίωση είναι κρίσιμα για την προσαρμογή στις σύγχρονες προκλήσεις. Οι διευθυντές ζητούν από την πολιτεία να απλοποιήσει τις διοικητικές διαδικασίες, να ενισχύσει τις υποστηρικτικές δομές των σχολείων, να επιμορφώσει συστηματικά τους διευθυντές, να εξασφαλίσει μεγαλύτερη παροχή πόρων και αυτονομίας στα σχολεία, ώστε να διευκολύνεται η καθημερινή επαγγελματική ζωή των διευθυντών και να απελευθερώνεται χώρος και χρόνος για την υλοποίηση των κοινών στόχων και του οράματος της κάθε σχολικής μονάδας. Η πρωτοτυπία της έρευνας έγκειται στο γεγονός ότι, δεν έχει διερευνηθεί ενδελεχώς και επαρκώς η καθημερινή λειτουργία των Διευθυντών/ντριών Σχολικών Μονάδων της Πρωτοβάθμιας Εκπαίδευσης στις υφιστάμενες συγκυρίες, όπου η θέση και ο ρόλος του/της Διευθυντή/ντριας είναι πολυδιάστατος και πολυεπίπεδος με πληθώρα καθηκόντων και αρμοδιοτήτων.